title: 1998 m. birželio 22 d. Tarybos sprendimas dėl Europos atominės energijos bendrijos, Japonijos Vyriausybės, Rusijos Federacijos Vyriausybės ir Jungtinių Amerikos Valstijų Vyriausybės susitarimo dėl bendradarbiavimo inžinerinio projektavimo veikloje (IPV) kuriant tarptautinį termobranduolinį eksperimentinį reaktorių (TTER) galiojimo pratęsimo

text:
Svarbus teisinis pranešimas

|

31998D0704

Oficialusis leidinys L 335 , 10/12/1998 p. 0061 - 0065

		Tarybos sprendimas1998 m. birželio 22 d.dėl Europos atominės energijos bendrijos, Japonijos Vyriausybės, Rusijos Federacijos Vyriausybės ir Jungtinių Amerikos Valstijų Vyriausybės susitarimo dėl bendradarbiavimo inžinerinio projektavimo veikloje (IPV) kuriant tarptautinį termobranduolinį eksperimentinį reaktorių (TTER) galiojimo pratęsimo(98/704/Euratomas)EUROPOS SĄJUNGOS TARYBA,atsižvelgdama į Europos atominės energijos bendrijos steigimo sutartį, ypač į jos 101 straipsnio antrą dalį,atsižvelgdama į Komisijos pateiktą sprendimo projektą,kadangi Komisija, laikydamasi 1998 m. balandžio 8 d. Tarybos direktyvų, derėjosi dėl Europos atominės energijos bendrijos, Japonijos Vyriausybės, Rusijos Federacijos Vyriausybės ir Jungtinių Amerikos Valstijų Vyriausybės susitarimo dėl bendradarbiavimo inžinerinio projektavimo veikloje (IPV) kuriant tarptautinį termobranduolinį eksperimentinį reaktorių (TTER) (toliau – TTER IPV susitarimas) pratęsimo,kadangi TTER IPV susitarimo galiojimo pratęsimą reikia patvirtinti,NUSPRENDĖ:Vienintelis straipsnisBendrijos vardu patvirtinamas Komisijos atliktas Europos atominės energijos bendrijos, Japonijos Vyriausybės, Rusijos Federacijos Vyriausybės ir Jungtinių Amerikos Valstijų Vyriausybės susitarimo dėl bendradarbiavimo inžinerinio projektavimo veikloje kuriant tarptautinį termobranduolinį eksperimentinį reaktorių galiojimo pratęsimas.TTER IPV susitarimą pratęsiantis pakeitimas pridedamas prie šio sprendimo kartu su Susitarimo pratęsti TTER IPV susitarimo galiojimą tekstu.Priimta Liuksemburge, 1998 m. birželio 22 d.Tarybos varduPirmininkasJ. Battle--------------------------------------------------PRIEDASTTER IPV Susitarimą Pratęsiantis PakeitimasEuropos atominės energijos bendrijos, Japonijos Vyriausybės, Rusijos Federacijos Vyriausybės ir Jungtinių Amerikos Valstijų Vyriausybės Susitarimą dėl bendradarbiavimo inžinerinio projektavimo veikloje kuriant tarptautinį termobranduolinį eksperimentinį reaktorių pratęsiantis pakeitimasEUROPOS ATOMINĖS ENERGIJOS BENDRIJA, JAPONIJOS VYRIAUSYBĖ, RUSIJOS FEDERACIJOS VYRIAUSYBĖ IR JUNGTINIŲ AMERIKOS VALSTIJŲ VYRIAUSYBĖ (toliau – Šalys),ATSIŽVELGDAMOS į Šalių susitarimą dėl bendradarbiavimo inžinerinio projektavimo veikloje (IPV) kuriant tarptautinį termobranduolinį eksperimentinį reaktorių (TTER), sudarytą 1992 m. liepos 21 d. (toliau – Susitarimas), ir šio Susitarimo 2 protokolą, sudarytą 1994 m. kovo 21 d.,ATKREIPDAMOS DĖMESĮ į pasiektą pažangą ir pasiūlymus, pateiktus dėl požiūrio į tolesnį bendrą įgyvendinimą, Susitarimo nustatytomis sąlygomis,NORĖDAMOS toliau kartu dirbti Susitarimo nustatytomis sąlygomis, kad ateityje būtų galima priimti sprendimus dėl TTER statybos ir eksploatavimo laikantis Susitarimo 1 straipsnio, irVEIKDAMOS pagal Susitarimo 22 straipsnį ir 25 straipsnio 2 dalį,SUSITARĖ iš dalies pakeisti Susitarimą taip:25 straipsnio 1 dalyje žodžiai "šešeri metai" pakeičiami žodžiais "devyneri metai".Šis pakeitimas įsigalioja, kai jį pasirašo Šalys.| Data |+++++ TIFF +++++Europos atominės energijos bendrijos vardu | 1998 m. birželio 30 d. |+++++ TIFF +++++Japonijos Vyriausybės vardu | 1998 m. liepos 14 d. |+++++ TIFF +++++Rusijos Federacijos Vyriausybės vardu | 1998 m. birželio 16 d. |Jungtinių Amerikos Valstijų vardu | |Susitarimas pratęsti TTER IPV susitarimo galiojimąI. BENDROS TECHNINĖS VEIKLOS APIMTIS1) Statybos vietai būdinga veikla:- statybos vietai būdingi projektiniai pritaikymai, jų sąnaudų skaičiavimai,- saugos analizė bei techninė parama rengiant paraiškas licencijai gauti.2) Projektavimas, įskaitant platesnes galimybes ir jų sąnaudų skaičiavimus, prototipo tikrinimas bei tyrimai ir taikomoji veikla, įskaitant fizikinius tyrimus.3) Būsimo viešojo pirkimo dokumentacijos rengimas, apimantis minėtų 1 ir 2 punktų rezultatus.II. KITA ĮGALINANTI VEIKLA:Šalys taip pat:1) kurs pasiūlymus ir kaups visą reikiamą tvirtinamąją informaciją, padėsiančią visiškai įgyvendinti TTER, įskaitant statybos ir eksploatavimo sutarties projektą bei susijusių įgyvendinimo priemonių projektą, taip pat informaciją apie galimą platesnių sąvokų poveikį plėtros keliui link sintezės energijos;2) pritaikyti bendros centrinės komandos (BCK) arba vidaus komandos (VK) veikimo struktūras ir būdus būsimo statinio veiksmingo eksploatavimo pradžiai, jei ir kai bus taip nuspręsta;3) baigiantis antriesiems metams, kartu iš naujo apsvarstyti 1 punkte pirmiau minėtą bendrą techninę veiklą, pvz., pasirengimus licencijai gauti, sąnaudų skaičiavimus, organizacinę plėtrą, pasirengimą statybai bei vidaus situacijas, taip pat, tai atlikus, parengti bendrą įvertinimą, skirtą naudoti kiekvienai šaliai.III. ŠALIŲ PARAMA BENDRAI VEIKLAI1) Statybos vietai būdinga veiklaKiekviena šalis dalyvaus darbe, toks dalyvavimas bus grindžiamas visais pateiktais statybos vietos duomenimis. Todėl darbas bus atliekamas kartu ir atitinkamai prižiūrimas vadovaujant TTER direktoriui IPV struktūroje, išskyrus reikiamų dokumentų priimančios Šalies arba valstybės kalba ir forma parengimą, kurį atliks tos šalies atstovai.Suinteresuotos šalys:- iki keturioliktojo TTER Tarybos susitikimo (IC-14, 1998 m. liepa) pateiks statybos vietos duomenis kartu su statybos vietos reikalavimais ir statybos vietos projekto prielaidų dokumentu,- laiku pradės neoficialų dialogą su reglamentuojančiomis institucijomis siekdamos parengti paraiškas TTER statymo ir eksploatavimo licencijoms gauti.Direktorius ir suinteresuotos vidaus komandos (VK) vadovai pradės neoficialias konsultacijas, kad, atsižvelgiant į suinteresuotų šalių pateiktus statybos vietos duomenis, I punkto 1 dalies užduotys galėtų būti įtrauktos į darbo programą, kurią IC-14 bus pateikta atitinkamo Vadybos patariamojo komiteto (VPK) susitikimo metu.Projekto derinimas bus atliekamas reikiamai pabrėžiant projekto apskaičiuotų sąnaudų kontrolę.2) Bendra paramaŠalys:- išlaikys bendrą centrinę komandą (BCK) ir vykdys skirtas užduotis,- savo noru dalyvaus įvairiose srityse, įskaitant I punkto antroje dalyje nurodytos veiklos mokslo pagrindo tvirtinimą, pvz., naudodamosi esamais savanoriškais susitarimais.- toliau teiks bendro darbo vietas ir rems patobulintą tarpusavio ryšį.3) Apskaičiuoti ištekliaiApskaičiuoti ištekliai numatytai darbo apimčiai, minimai I punkte (išskyrus jau skirtus pagal Užduoties susitarimus), pagal direktoriaus pasiūlymus, remiamus TTER Tarybos (IC-12 sprendimų įrašas 6.1.1, priedas 9), yra tokie:– bendros centrinės komandos personalas | apie 396 ppy |– vidaus komandos projektavimo darbas | apie 370 ppy |– CAD parama | 1 kiekvienam iš 4 projektuotojų |– Bendras fondas | apie 2,5 milijonų JAV dolerių per metus |– Technologijos tyrimai ir taikomoji veikla | apie 175 kIUA (TTER apskaitos vienetų). |Kiekviena šalis dės visas pastangas pateikti savąją išteklių dalį (Susitarimo 12 ir 14 straipsniai) vykdydamos savo pareigas pagal Susitarimo 17 straipsnio 1 dalį.IV. GALIOJANTYS SUSITARIMAI1) Šie susitarimai galios pratęstąjį laikotarpį kartu su ankstesniais susitarimais, pasiektais pasirašius Susitarimą ir 2 protokolą, jei Šalys raštu nesusitarė kitaip.2) Esami su kitomis valstybėmis susiję susitarimai pagal Susitarimo 19 straipsnį lieka galioti.3) TATENA ir toliau teiks palengvinimus ir paramą pagal Susitarimo 20 straipsnį.V. GALUTINIS SUSITARIMASŠalys vykdys bendrą veiklą siekdamos bendro tikslo – veiksmingai pradėti galimo būsimo TTER statybą. Jos pripažįsta parengiamųjų pastangų visose susijusiose srityse svarbą.--------------------------------------------------


title: 1998 m. kovo 16 d. Tarybos sprendimas dėl Susitarimo sudarymo tarp Europos bendrijos ir Jungtinių Amerikos Valstijų dėl sanitarinių priemonių, skirtų apsaugoti žmonių ir gyvūnų sveikatą prekiaujant gyvais gyvūnais ir gyvūninės kilmės produktais, sudarymo

text:
Svarbus teisinis pranešimas

|

31998D0258

Oficialusis leidinys L 118 , 21/04/1998 p. 0001 - 0002

		Tarybos sprendimas1998 m. kovo 16 d.dėl Susitarimo sudarymo tarp Europos bendrijos ir Jungtinių Amerikos Valstijų dėl sanitarinių priemonių, skirtų apsaugoti žmonių ir gyvūnų sveikatą prekiaujant gyvais gyvūnais ir gyvūninės kilmės produktais, sudarymo(98/258/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 straipsnį kartu su 228 straipsnio 2 dalies pirmuoju sakiniu,atsižvelgdama į Komisijos pasiūlymą,kadangi Susitarimas tarp Europos bendrijos ir Jungtinių Amerikos Valstijų dėl sanitarinių priemonių, skirtų apsaugoti žmonių ir gyvūnų sveikatą prekiaujant gyvais gyvūnais ir gyvūninės kilmės produktais, numato tinkamas priemones pritaikyti praktikoje PPO Susitarimo dėl sanitarinių ir fitosanitarinių priemonių dėl žmonių ir gyvūnų sveikatos priemonių nuostatas;kadangi Susitarimu bus prisidėta prie dvišalės prekybos gyvais gyvūnais ir gyvūninės kilmės produktais tarp Europos bendrijos ir Jungtinių Amerikos Valstijų palengvinimo, laipsniškai pripažįstant sanitarinių priemonių lygiavertiškumą, įvertinant gyvūnų sveikatos būklę, įgyvendinant regionalizaciją ir tobulinant ryšius bei bendradarbiavimą;kadangi tikslinga priimti nuostatas dėl tvarkos, nustatančios glaudų ir efektyvų bendradarbiavimą tarp Komisijos ir valstybių narių per Nuolatinį veterinarijos komitetą;kadangi Susitarimas turėtų būti patvirtintas Bendrijos vardu,NUSPRENDĖ:1 straipsnisŠiuo Sprendimu Bendrijos vardu patvirtinamas Susitarimas tarp Europos bendrijos ir Jungtinių Amerikos Valstijų dėl sanitarinių priemonių, skirtų apsaugoti žmonių ir gyvūnų sveikatą prekiaujant gyvais gyvūnais ir gyvūninės kilmės produktais.Susitarimo ir jo priedų tekstas pridedamas prie šio Sprendimo.2 straipsnisTarybos pirmininkas įgaliojamas paskirti asmenį ar asmenis, įgaliotus pasirašyti Susitarimą, įpareigojantį Bendriją.3 straipsnisPriemonės, būtinos įgyvendinti šį Susitarimą, įskaitant garantijas dėl šviežios mėsos ir mėsos pagrindu pagamintų produktų, yra lygiavertės nustatytoms Direktyvoje 72/465/EEB [1] ir yra priimtos pagal šios Direktyvos 30 straipsnyje nustatytą tvarką.4 straipsnisPadedant valstybių narių atstovams, Komisija Bendriją atstovauja Susitarimo 14 straipsnio 1 dalyje nurodytame Jungtiniame komitete.Bendrijos pozicija dėl Jungtinio komiteto sprendžiamų klausimų apibrėžiama atitinkamose Tarybos institucijose vadovaujantis Sutarties nuostatomis.Susitarimo priedų pakeitimai, padaryti atsižvelgus į Jungtinio komiteto rekomendacijas, priimami vadovaujantis Direktyvos 72/462/EEB 29 straipsnyje nustatyta tvarka.5 straipsnisŠis Sprendimas paskelbiamas Europos Bendrijų oficialiajame leidinyje. Jis įsigalioja nuo jo paskelbimo dienos.Priimta Briuselyje, 1998 m. kovo 16 d.Tarybos varduPirmininkasJ. Cunningham[1] OL L 302, 1972 12 31, p. 28. Direktyva su paskutiniais pakeitimais, padarytais Direktyva 97/79/EB (OL L 24, 1998 1 30, p. 31).--------------------------------------------------


title: 2017 m. sausio 13 d. Komisijos sprendimas, pakeisti platformos REFIT suinteresuotųjų subjektų grupės narį

text:
18.1.2017

               LT

               Europos Sąjungos oficialusis leidinys

               C 16/3

         KOMISIJOS SPRENDIMAS
   2017 m. sausio 13 d.
   pakeisti platformos REFIT suinteresuotųjų subjektų grupės narį
   (2017/C 16/03)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2015 m. gegužės 19 d. Komisijos sprendimą C(2015) 3261 final, kuriuo įsteigiama platforma REFIT, ypač į jo 4 straipsnį,
   kadangi:

               (1)

               Komisijos sprendimo C(2015) 3261 final, kuriuo įsteigiama platforma REFIT (toliau – platforma), 4 straipsnyje nustatyta, kad platformą sudarys Vyriausybių atstovų grupė ir suinteresuotųjų subjektų grupė, susidedanti iš ne daugiau kaip 20 ekspertų, kurių du yra Europos ekonomikos ir socialinių reikalų komiteto ir Regionų komiteto atstovai, o kiti – įmonių, įskaitant MVĮ, ir socialinių partnerių bei pilietinės visuomenės organizacijų, turinčių tiesioginės patirties taikant Sąjungos teisės aktus, atstovai. Suinteresuotųjų subjektų grupės ekspertai skiriami individualiai arba siekiant užtikrinti kelių suinteresuotųjų subjektų bendrų interesų atstovavimą;

               (2)

               sprendimo 4 straipsnio 4 dalyje nustatyta, kad Komisijos pirmininko pirmojo pavaduotojo siūlymu Komisija iš pareiškėjų, turinčių tiesioginės patirties taikant Sąjungos teisės aktus, kurie atsiliepė į kvietimą teikti paraiškas, atrenka ir skiria suinteresuotųjų subjektų grupės narius. Skiriant narius užtikrinamas kuo proporcingesnis įvairių Sąjungos sektorių, interesų grupių, regionų ir lyčių atstovavimas. Sprendimo 4 straipsnio 5 dalyje nustatyta, kad nariai skiriami laikotarpiui iki 2019 m. spalio 31 d. Pagal sprendimo 4 straipsnio 6 dalį atsistatydinantys nariai likusiam jų kadencijos laikui gali būti pakeičiami kitais nariais;

               (3)

               2015 m. gruodžio 16 d. Komisijos sprendime C(2015) 9063 final dėl platformos REFIT (1) suinteresuotųjų subjektų grupės narių skyrimo nustatyta, kad jei platformos kadencijos laikotarpiu kuris nors iš suinteresuotųjų subjektų grupės narių nustotų eiti savo pareigas, Komisijos pirmininko pirmasis pavaduotojas gali teikti jį pakeisiančio nario kandidatūrą iš pradinio kandidatų, kurie atsiliepė į kvietimą teikti paraiškas dėl suinteresuotųjų subjektų grupės narių atrankos, sąrašo;

               (4)

               2016 m. rugsėjo 26 d. Jurajui Krivošikui atsistatydinus iš suinteresuotųjų subjektų grupės narių, Komisijos pirmasis pirmininko pavaduotojas likusiam J. Krivošiko kadencijos laikui grupės nariu paskyrė Sarą Pereirą,

         NUSPRENDĖ:
   Vienintelis straipsnis
   Sara Pereira paskiriama platformos REFIT suinteresuotųjų subjektų grupės nare laikotarpiui iki 2019 m. spalio 31 d. (žr. šio sprendimo priedą).

      Priimta Briuselyje 2017 m. sausio 13 d.

            Komisijos vardu

         Frans TIMMERMANS

            Pirmasis pirmininko pavaduotojas

      (1)  OL C 425, 2015 12 18, p. 8.

      PRIEDAS

                  Vardas, pavardė

                  Pilietybė

                  Ar atstovauja bendriems tam tikros politikos srities suinteresuotųjų subjektų interesams?

                  Dabartinė darbovietė

                  Sara Pereira

                  PT

                  TAIP

                  Miško pramonės konkurentiškumo ir technologijų centras (Competitiveness and Technology Centre for Forest Industries (AIFF))